EkBass/fiwiki-20250220-pages-articles huggingface dataset:
Anjalan seurakunta

Anjalan seurakunta on Suomen evankelis-luterilaisen kirkon entinen seurakunta keskisessä Kymenlaaksossa. Seurakunta kuului historiansa aikana Viipurin, Porvoon, Tampereen ja Mikkelin hiippakuntiin. == Historia == Anjalan kirkollinen elämä oli aluksi pienimuotoista, koska kyläläisten pääkirkko sijaitsi ensin Pyhtäällä ja myöhemmin Elimäellä. Ensi alkuun jumalanpalvelukset toimitettiin Wreden suvun hallitseman Anjalan kartanon salissa. Ensimmäinen kappeli rakennettiin vuonna 1693. Se purettiin huonokuntoisena vuoteen 1755 mennessä. Oma kirkko saatiin rakennettua vuonna 1756. Kirkkoa on remontoitu useasti, ja se on keskeisellä paikalla Anjalassa. Anjalan seurakunta oli Elimäen ja Loviisan seurakuntien alaisena kappeliseurakuntana vuodesta 1789 vuoteen 1865. Kappeliseurakunnan aikana anjalalaiset rakensivat pappilan paroni Rabbe Gottlieb Wreden lahjoittamalle tontille Kustaan sodan jälkeen. Se valmistui vuonna 1795, ja on edelleen olemassa. === Kappalaisia === Kappeliseurakunnan kappalaisina toimivat: *Alexander Ruuth 1789–1793 *Anders Johan Kiljander 1794–1806 *Karl Otto Bökman 1807–1819 *Josef Gabriel Wallenius 1822–1824 *Gustaf Adolf Hoffrén 1825–1827 *Adolf Wilhelm Roschier 1827–1831 *Anders Johan Wenell 1833–1835 *Adolf Lyra 1836–1837 *Anders Gustaf Sevén 1838–1839 *Robert Toussaint Enckell 1840–1845 *Karl Johan Antell 1846–1858 *Gustaf Leonard af Enehjelm 1858–1865 === Itsenäinen seurakunta === Anjalan seurakunta itsenäistyi keisari Aleksanteri II:n päätöksellä 13.1.1863. Varsinainen itsenäisyys saavutettiin, kun yhteys Loviisan seurakuntaan päättyi vuonna 1865. Tällöin Loviisan kirkkoherran kuolinpesän armovuodet päättyivät. ==== Kirkkoherroja==== Seurakunnan kirkkoherroina toimivat: *Gustaf Leonard af Enehjelm 1865–1874 *Johan Gustaf Snellmann 1875–1879 *William Weckman (Vartiovaara) 1879–1894 *Kaarlo Magnus Olander 1897–1904 *Anton Wilhelm Sederström 1904–1909 *Frans Hjalamar Prins (Parmala) 1910–1920 *Juho Arvi Metsovaara 1924–1928 *Väinö Rautiainen 1929–1950 *Armo Immanuel Aarnio 1952–1971 *Jussi Kuusela 1971–1975 *Erkki Helander 1976–1998 === Myöhemmät vaiheet === Vuoden 1999 alusta seurakunta lakkasi olemasta itsenäinen ja se muodosti yhdessä Sippolan, Inkeroisten ja Myllykosken seurakuntien kanssa Anjalankosken seurakunnan, joka kuuluu nykyään Kouvolan seurakuntayhtymään. == Lähteet == *Oksanen Eeva-Liisa: Ajasta aikaan. Anjalan kirkko 1756-2006, Anjalan seurakunta vuoteen 1998. Anjalankosken seurakunta, 2006. ISBN 952-92-01820-X === Viitteet === Luokka:Mikkelin hiippakunnan entiset seurakunnat Luokka:Anjala Luokka:Kouvolan seurakunnat
Luhtarölli

Luhtarölli eli koiranrölli (Agrostis canina) on heinäkasvien heimoon ja röllien sukuun kuuluva kasvilaji, joka esiintyy yleisenä myös Suomessa. == Ulkonäkö ja koko == Luhtarölli on noin 40 senttimetrin korkuiseksi kasvava monivuotinen, mätästävä ruohokasvi. Hento varsi on pysty tai koheneva, usein punertava. Kapeat ja pehmeät lehdet ovat vastakkain; niiden pituus voi olla jopa yli 10 senttimetriä, leveys 1,5 millimetriä. Kasvin röyhykukinto on noin 80 millimetriä pitkä, usein punertava ja koostuu yhdestä tai useammasta noin 2,5 millimetrin mittaisesta tähkylästä. Kaksineuvoisissa ja tuulipölytteisissä kukissa on kolme hedettä. Hedelmä on noin 1,5 millimetrin mittainen kellanruskea jyvä, jonka kärjessä on karvatupsu. == Elinympäristö == Luhtarölli kasvaa monenlaisissa kosteissa elinympäristöissä: soilla, turvepohjaisilla niityillä, rantaniityillä, suopelloilla ja nurmikoilla. == Lähteet == * === Viitteet === == Aiheesta muualla == * Suomen Lajitietokeskus: Luhtarölli (Agrostis canina) * Luopioisten kasvisto: Luhtarölli (Agrostis canina) * ITIS: Agrostis canina * United States Department of Agriculture (USDA): Agrostis canina * Flora of China: Agrostis canina * Centre for Agriculture and Biosciences International (CABI): Agrostis canina (velvet bentgrass) Luokka:Röllit
Pehmovalohai

Pehmovalohai (Etmopterus pusillus) on Etmopteridae-heimoon kuuluva syvissä vesissä elävä ihmiselle harmiton hailaji. Pehmovalohain maksimipituus on 50 senttimetriä. Se on hoikka, leveäpäinen ja pitkäpyrstöinen hai, jolla on lyhyt, paksu ja litteä kuono. Selkäevässä on kaksiosainen ja siinä on kaksi piikkiä. Selkäevän etuosa on takaosaa pienempi. Pehmovalohailla ei ole peräevää. Hampaita sillä on yläleuassa 23–30 ja alaleuassa 35–44 kappaletta. Samanlainen, mutta isompi Etmopterus bigelowi on ennen vuotta 1993 virheellisesti sekoitettu pehmovalohaihin. Pehmovalohaita tavataan Atlantin valtamerellä, Tyynellämerellä ja Intian valtamerellä. Se elää tavallisesti 400–700 metrin syvyydessä. Pehmovalohain ravintoa ovat kalojen mätimunat, valokalat, kalmarit ja piikkihait. Se on ovovivipaarinen. Koiras saavuttaa sukukypsyyden 31–39 senttimetrin ja naaras 38–47 senttimetrin mittaisena. Poikaset syntyvät 12,1–13,5 senttimetrin mittaisina. == Lähteet == Luokka:Hait
George Kittle

George Krieger Kittle (s. 9. lokakuuta 1993, Madison, Wisconsin) on yhdysvaltalainen amerikkalaisen jalkapallon pelaaja. Hänen pelipaikkansa on sisempi laitahyökkääjä. Kittle edustaa San Francisco 49ersia, joka varasi Kittlen 5. kierroksella varaustilaisuuden 146. pelaajana vuoden 2017 varaustilaisuudessa. ==Ura== Kittle pelasi collegeuransa Iowan yliopistossa vuosina 2013–2016. Kahtena ensimmäisenä vuotenaan Kittlen rooli joukkueessa oli melko pieni. Vuonna 2013 hän pelasi kolmessa ottelussa ottaen vastaan viisi syöttöä ja 108 jaardia. Myös toisella kaudellaan Kittle pelasi kolme ottelua, joissa vastaanotti vain yhden syötön, jonka pituus oli 25 jaardia. Vuonna 2015 Kittlen rooli kasvoi ja hän pelasi kymmenssä ottelussa. Hän vastaanotti 290 jaardia ja 20 syöttöä. Kittle teki myös näistä kuusi touchdownia. Vuonna 2016 Kittle pelasi yhdeksän ottelua, joissa vastaanotti yhteensä 22 syöttöä, 314 syöttöjaardia ja teki neljä touchdownia. San Francisco 49ers varasi Kittlen vuoden 2017 varaustilaisuuden 146. pelaajana viidennellä kierroksella. 49ers teki Kittlen kanssa neljän vuoden tulokassopimuksen, jonka arvo oli 2,7 miljoonaa dollaria. Kittle pelasi ensimmäisellä kaudellaan 15 runkosarjan ottelua. Hän vastaanotti näissä 515 jaardia ja 43 syöttöä. Hän teki myös kaksi touchdownia. Vuonna 2018 Kittle pelasi kaikki 16 runkosarjan ottelua vastaanottaen 88 syöttöä ja 1 377 jaardia. Kittle rikkoi tuolla määrällä yhden kauden sisemmän laitahyökkääjän vastaanotettujen jaardien ennätyksen. Hän teki myös viisi touchdownia. Hänet valittiin kauden päätteeksi Pro Bowl -otteluun. Vuonna 2019 Kittle pelasi 14 runkosarjan ottelua, sillä hän joutui jättämään kaksi ottelua väliin polvivamman takia. Kittle vastaanotti runkosarjassa 1 053 jaardia ja 85 syöttöä. Hän teki viisi touchdownia. 49ers pääsi pudotuspeleihin, jossa Kittle pelasi kaikissa kolmessa ottelussa. Hän vastanaotti näissä otteluissa 71 jaardia. Kittle valittiin toistamiseen Pro Bowliin ja ensimmäistä kertaa ensimmäiseen tähdistöjoukkueeseen. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1993 syntyneet Luokka:Elävät henkilöt
Tolou Kon

Tolou Kon on iranilaisen pop-laulaja Ebin studioalbumi. == Kappaleet == # # # # # # == Lähteet == Luokka:Vuoden 1999 albumit
Buttigieg

Buttigieg (myös: Buttiġieġ) on alkujaan maltankielinen sukunimi. Se on nimenä ainakin seuraavilla tunnetuilla henkilöillä: * Anton Buttiġieġ (1912–1983), maltalainen kirjailija ja poliitikko, Maltan presidentti 1976–1981 * John Buttigieg (s. 1963), maltalainen jalkapalloilija ja jalkapallovalmentaja * Michele Francesco Buttigieg (1793–1866), maltalainen roomalaiskatolinen piispa * Pete Buttigieg (s. 1982), yhdysvaltalainen poliitikko ==Lähteet== Luokka:Sukunimet
Kesarbai Kerkar

Kesarbai Kerkar (13. heinäkuuta 1892 Goa – 16. syyskuuta 1977) oli intialainen laulaja.Profiles of Eminent Goans, Past and Present, s. 78-79 J. Clement VazKesarbai becomes Malkauns, Malkauns becomes Kesarbai The Caravan Kerkar syntyi musikaaliseen perheeseen Goalla ja asettui sitten Bombayhin (nykyisin Mumbai). Hän opiskeli vuoteen 1917 Ramkrishnabuwa Vazen, Bhaskarbuwa Bakhalen ja Barkatullah Khanin johdolla. Vuonna 1921 hän pääsi Jaipur-Atraulin gharanan perustajan, Alladiya Khanin oppilaaksi katkeamattomaksi viidentoista vuoden jaksoksiTribute to a Maestro: Kesarbai Kerkar ITC Sangeet Research Academy, mutta guru-oppilassuhde säilyi vähemmän intensiivisenä, kunnes Khan kuoli vuonna 1946. Kerkar aloitti esiintymisuransa 1930-luvulla ja tuli tunnetuksi khyalien esittäjänä, jonka ohjelmistoon kuului kattava valikoima vähemmän tunnettuja ragoja. Hän ei esiintyessään suostunut mikrofonin käyttöön ja oli sekä organisoijien että yleisöjen arvostuksesta nauttinut perfektionistinen esiintyjä. Hän kuitenkin vältti julkisuutta ja otti vain yhden oppilaan, joka oli Dhondutai Kulkarni. Kerkar luopui esiintymisestä 1960-luvun ensimmäisellä puoliskolla. Hän sai monia tunnustuksia, kuten Sangeet Natak Akademin palkinnon vuonna 1953 sekä Padma Bhushanin Intian hallitukselta vuonna 1969. Vain hieman ennen Kerkarin kuolemaa NASA laukaisi Voyager 1:n ja Voyager 2:n mukanaan gramofoninauhoituksia. Joukossa oli Kerkarin Jaat Kahaan Ho -levytyksen ohella muiden muassa Johann Sebastian Bachin, Wolfgang Amadeus Mozartin ja Ludwig van Beethovenin teosten tulkintoja. == Lähteet == Luokka:Intialaiset laulajat Luokka:Vuonna 1892 syntyneet Luokka:Vuonna 1977 kuolleet
Kemihaara (täsmennyssivu)

Kemihaara voi viitata seuraaviin: * Kemihaara, Kemijoen ylin lähdehaara Savukoskella, historiallisesti myös nimitys Kemijoen päähaaralle tästä alavirtaan laajemminkin * Kemihaara, kulmakunta Savukoskella, jossa Kemijoen kolmen lähdehaaran sanotaan muodostavan Kemijoen alkupisteen * Kemihaaran erämaa-alue, erämaa-alue Savukoskella Kemijoen ylimmän latvahaaran Kemihaaran ympärillä * UK-puisto–Sompio–Kemihaara, Sodankylässä, Inarissa ja Savukoskella sijaitseva, Urho Kekkosen kansallispuistosta, Sompion luonnonpuistosta ja Kemihaaran erämaa-alueesta koostava Natura 2000 -suojelualue * Kemihaaran suot, Natura 2000 -suojelualue Pelkosenniemellä ja Savukoskella Kemijoen pääuoman ja sen sivujoen Kitisen yhtymäkohdan luona * Kemihaaran tulvasuojeluallas, Kemijoen varteen Pelkosenniemelle suunnitteilla ollut tekojärvi * Kemihaara, historiallinen maakirja- ja maarekisterikylä Kemijoen varressa Rovaniemen keskustaajamasta ylävirtaan Rovaniemellä
Karl Blind

Karl Blind (1826−1907) oli saksalainen vallankumouksellinen ja kirjailija. Hän osallistui 1848−1849 Badenin kapinaliikkeisiin. Hänet lähetettiin Pariisiin hankkimaan Badenin ja Pfalzin vallankumoushallituksille Ranskan tasavallan virallista tunnustusta, mutta hänet vangittiin ja karkotettiin Ranskasta. Hän asettui ensin Brysseliin ja 1852 Lontooseen, josta käsin hän piti yhteyttä Giuseppe Garibaldin, Giuseppe Mazzinin ja muiden vallankumouksellisten kanssa. Hän on julkaissut kirjoituksia ja tutkielmia muun muassa historian ja politiikan alalta. Hänen poikapuolensa Ferdinand Blind (Cohen) teki 1866 murhayrityksen Otto von Bismarckia vastaan ja surmasi itsensä vankilassa.Blind, Karl, Tietosanakirja osa 1, palsta 1090, Tietosanakirja Osakeyhtiö 1909 == Lähteet == ==Aiheesta muualla== Luokka:Saksalaiset vallankumoukselliset Luokka:Vuonna 1826 syntyneet Luokka:Vuonna 1907 kuolleet
Józef Bliziński

Józef Bliziński (1827−1893) oli puolalainen kirjailija. Hän on kirjoittanut useita komedioita, joissa hän taitavasti kuvailee puolalaisen keskisäädyn elämää. Paras niistä on Pan Damazy (1877). Bliziński on työskennellyt myös puolan kielen tutkimuksen alalla.Bliziński, Jozef, Tietosanakirja osa 1, palsta 1090, Tietosanakirja Osakeyhtiö 1909 == Lähteet == ==Aiheesta muualla== Luokka:Puolalaiset kirjailijat Luokka:Vuonna 1827 syntyneet Luokka:Vuonna 1893 kuolleet
Naisten Suomi–Ruotsi-yleisurheilumaaottelu 1964

Vuoden 1964 naisten Suomi–Ruotsi-maaottelu käytiin Helsingin Olympiastadionilla 12. ja 13. syyskuuta. ==Tulokset== Lopputulokset pisteet Suomi 53 Ruotsi 64 Tulokset (S=Suomi, R=Ruotsi) Laji 1. 2. 3. 4. 100 m U-B. Wieslander (R) 11,8 s G. Cederström (R) 12,0 s M. Koivusaari (S) 12,4 s B. Johansson (S) 12,5 s 200 m U-B. Wieslander (R) 24,2 s E. Östberg (R) 25,1 s H. Turpeinen (S) 25,5 s T. Vahtera (S) 25,5 s 400 m E. Östberg (R) 55,8 s E. Haimi (S) 57,0 s Y. Johansson (R) 57,1 s H. Turpeinen (S) 60,2 s 800 m G. Olausson (R) 2.12,5 min.s E-L. Kalliolahti (S) 2.12,9 min.s E. Pellinen (S) 2.14,2 min.s Y. Johansson (R) 2.25,8 min.s 80 m aidat S. Norrlund (S) 11,0 s U-B. Wieslander (R) 11,0 s E-M. Lindström (S) 11,8 s G. Kalmark (R) 12,4 s 4 x 100 m viesti Suomi (Turpeinen, Johansson, Vahtera, Koivusaari) 47,8 s Ruotsi (Andersson, Lasner, Castor, Larsson) 47,9 s Pituus G. Cederström (R) 604 cm I. Stenbrink (R) 577 cm M. Koivusaari (S) 568 cm B. Johansson (S) 565 cm Korkeus L. Kaarna (S) 170 cm (SE) M. Lidholt (R) 167 cm A. Falkengren (R) 164 cm R-M. Soppi(S) 160 cm Kiekko W. Freivald (R) 47,24 m M. Mäkinen (S) 46,55 m M-L. Karttunen (S) 42,02 m K. Sahlin (R) 41,72 m Keihäs I. Almqvist (R) 52,32 m S. Toivola (S) 51,37 m K. Launela (S) 50,37 m B. Johansson (R) 41,05 m Kuula M. Mäkinen (S) 14,18 m G-B. Flink (R) 13,78 m V. Tuovinen (S) 12,87 m M. Laver (R) 11,82 m ==Lisätietoa== * lajeissa pisteet 5, 3, 2, 1 ja viestissä pisteet 5, 2 * Kaarna hyppäsi uuden Suomen ennätyksen korkeushypyssä * keihäänheitossa Almqvist ja Toivola heittivät uudet Ruotsin ja Suomen ennätykset * 100 m:n ja 200 m:n juoksuissa Wieslander sivusi juoksuajoillaan Ruotsin ennätyksiä * Suomen pikaviestijoukkue juoksi uuden Suomen ennätyksen * pituushypyssä Cederström hyppäsi Ruotsin uuden ennätyksen kahdesti ==Lähteet== * Helsingin Sanomat 13.9. ja 14.9. v. 1964 Luokka:Suomi–Ruotsi-maaottelu Luokka:Vuoden 1964 yleisurheilu Luokka:Helsingin urheilutapahtumat
Kemihaara

Kemihaara on Kemijoen ylin lähdehaara Savukoskella Lapin maakunnassa. 2000-luvun peruskartoissa nimeä Kemihaara käytetään Kemijoen ylimmästä latvahaarasta, joka yhdessä kahden muun Kemijoen latvahaaran, Keskihaaran ja Naltiohaaran, kanssa yhtyy Kemijoeksi. Savukoskella Kemihaaran ympärillä on Kemihaaran erämaa-alue, ja kulmakunta Kemihaaran ja Kemijoen kahden päähaaran yhtymäkohdassa on nimeltään Kemihaara. ==Nimen muu käyttö== Eri aikoina nimitys Kemihaara on voinut tarkoittaa Kemijoen pääuomaa erotuksena sen sivuhaaroista laajemminkin. Nimitys Kemihaara on tallennettu jokihaaran nimeksi ainakin vuonna 1973 myös Pelkosenniemellä Kemijoen päähaaran ja sen sivujoen Kitisen yhtymäkohdassa ja vuonna 1951 Rovaniemellä Kemijoen päähaaran ja sen sivujoen Ounasjoen yhtymäkohdassa. Rovaniemellä Kemihaara esiintyy virallisena kylännimenä Ounasjoen ja Kemijoen päähaaran yhtymäkohdassa sijaitsevasta Rovaniemen keskustaajamasta ylävirtaan. Kemihaaran kylä muodostettiin omaksi maakirjakyläkseen vuonna 1624, ja vuonna 1630 siitä erotettiin Kemijärven kylä. ==Lähteet== Luokka:Ylä-Kemijoen valuma-alue Luokka:Savukosken joet Luokka:Suomenkieliset paikannimet
Pro Bowl 2020

Pro Bowl 2020 oli NFL-kauden 2019 tähdistöottelu. Ottelu pelattiin neljättä kertaa peräkkäin Camping World Stadiumilla Orlandossa. Äänestys ottelun pelaajista käytiin 12. marraskuuta – 12. joulukuuta 2019. Eniten pelaajia valittiin Baltimore Ravensista (13). Ottelu päättyi AFC:n 38–33 voittoon. Hyökkäyksen arvokkaimmaksi pelaajaksi valittiin Baltimore Ravensin Lamar Jackson. Jacksonville Jaguarsn Calais Campbell valittiin puolustuksen arvokkaimmaksi pelaajaksi. ==Lähteet== Pro Bowl 2020
Eine Joutsijoki

Eine Inkeri Joutsijoki (15. syyskuuta 1943 Pihlajavesi – 9. helmikuuta 2020) oli suomalainen toimittaja, runoilija ja kirjailija. Hän työskenteli pitkään Suur-Keuruu-lehden toimittajana ja voitti esikoisrunoilijoille jaettavan Runo- Kaarina-palkinnon vuonna 1995. == Teokset == * * * * * * * * * * * * == Lähteet == == Aiheesta muualla == *Eine Joutsijärvi Kirjasampo. Luokka:Suomalaiset toimittajat Luokka:Suomalaiset kirjailijat Luokka:Suomalaiset runoilijat Luokka:Vuonna 1943 syntyneet Luokka:Vuonna 2020 kuolleet
Earlimart

Earlimart on kunnallishallinnoton alue ja väestönlaskennallinen asuinpaikka (CDP) Tularen piirikunnassa Kalifornian osavaltiossa Yhdysvalloissa. == Maantiede == Earlimart sijaitsee Tularen piirikunnan lounaisosassa San Joaquinin laaksossa Kalifornian keskiosassa noin 220 kilometriä Los Angelesista luoteeseen. San Joaquinin laakso kattaa Central Valleyn eteläosan. == Historia == Ennen eurooppalaisten saapumista San Joaquinin laaksoon aluetta asuttivat yokut-intiaanit, jotka olivat jakautuneet lukuisiin heimoihin. Alueelta on löydetty jälkiä myös intiaaneja vanhemmasta asutuksesta, joka on ajoitettu noin kahdeksan tuhannen vuoden taakse ennen ajanlaskun alkua. 1800-luvulla eurooppalaiset siirtolaiset antoivat paikkakunnalle nimen Alila, joka vaihdettiin Earlimartiksi vuonna 1910. Alueen maaperä on hedelmällistä ja ilmasto suotuisa, joten maataloudesta tuli tärkeä elinkeino. == Lähteet == == Aiheesta muualla == *Earlimart, California, USA — Sunrise, Sunset, and Daylength *Mapquest.com: Earlimart Luokka:Kalifornian kunnallishallinnottomat alueet Luokka:Kalifornian väestönlaskennalliset asuinpaikat
Hollanninpunaherukka

Hollanninpunaherukka (Ribes × pallidum) on herukoiden sukuun kuuluva kasvilaji, joka on syntynyt alppipunaherukan (Ribes petraeum) ja pohjanpunaherukan (Ribes spicatum) risteytyessä. == Ulkonäkö ja koko == Hollanninpunaherukka on 0,5-1,5 metrin korkuiseksi kasvava kesävihanta pensas, joka muistuttaa Suomessakin luonnonvaraisena kasvavaa pohjanpunaherukkaa (Ribes spicatum). Hollanninpunaherukan paksut, kierteiset lehdet ovat kuitenkin suurempia kuin pohjanpunaherukalla, eivätkä ne ole yhtä karvaisia. Vielä enemmän hollanninpunaherukka muistuttaa kartanonpunaherukkaa (Ribes × houghtonianum), joka myös on kahden herukkalajin välinen risteymä. Hollanninpunaherukan tertuissa kasvavat kukat ovat viisiteräisiä. Hedelmä on punainen pohjusmarja. == Levinneisyys ja elinympäristö == Hollanninpunaherukkaa ei esiinny missään luonnonvaraisena. Sen sijaan se on yleinen viljelykasvi, ja se voi levitä puutarhoista myös luontoon lehtoihin, rannoille ja pientareille. Etelä-Suomessa laji onkin varsin yleinen viljelykarkulaisena. == Sienitauteja == Hollanninpunaherukkaa vaivaavia sienitauteja ovat muun muassa herukansararuoste (Puccinia ribesii-caricis), sembranherukkaruoste (Cronartium ribicola), punaherukanruoste (Puccinia ribis), karviaishärmä (Podosphaera mors-uvae), punapahkasieni (Nectria cinnabarina) ja herukanvalkolaikku (Mycosphaerella ribis). == Lähteet == * Luokka:Herukat Luokka:Risteymät
Etsimässä rauhaa

Etsimässä rauhaa on suomalaisen laulajan ja lauluntekijän Vesalan toinen studioalbumi, joka julkaistiin Warner Music Finlandin alaisen Etenee Recordsin kautta 14. helmikuuta 2020. Vesala on kuvaillut albumia ”käännekohtalevyksi”. Osa sen kappaleista on kokonaan Vesalan itse kirjoittamia ja tuottamia, ja osan hän tehnyt yhteistyössä Eppu Kososen, Jukka Immosen, Joonas Angerian, Minna Koiviston, Teemu Brunilan ja Alpo Nummelinin kanssa. Albumi nousi julkaisuviikollaan Suomen virallisen albumilistan sijalle kaksi. Fyysisellä albumilistalla se nousi ensimmäiselle sijalle. Levyltä on julkaistu neljä singleä, joista kaksi nousi listojen kärkeen. == Kappaleet == == Tekijät == * Paula Vesala – esittäjä, tuottaja * Minna Koivisto – tuottaja (1, 4, 5, 7, 10) * Alpo Nummelin – tuottaja (2) * Eppu Kosonen – tuottaja (3, 6) * Jukka Immonen – tuottaja (3, 5, 7) * Veikka Erkola – tuottaja (4) * Joonas Angeria – tuottaja (8, 9) == Arvostelut == * Helsingin Sanomat: Vesalan uusi albumi on epätasainen ja jopa pettymys – Sillä on silti yksi hänen parhaista kappaleistaan, jossa lauletaan hyytelöstä Viitattu 24.7.2021. * Rumba: 8/10Suvereenin poptaiteilijan hivenen kaksijakoinen kakkoslevy – arviossa Vesala Viitattu 24.7.2021. * Soundi: Arvio: Vesalan toinen albumi onnistuu sekä puhuttelemaan kuulijaa että uudistamaan suomalainen popin kaavoja Viitattu 24.7.2021. == Lähteet == Luokka:Vuoden 2020 albumit Luokka:Suomalaiset popalbumit
Kartanonpunaherukka

Kartanonpunaherukka (Ribes × houghtonianum) on herukoiden sukuun kuuluva kasvilaji, joka on syntynyt lännenpunaherukan (Ribes rubrum) ja pohjanpunaherukan (Ribes spicatum) risteytyessä. Lajia ei tavata missään luonnonvaraisena, mutta sitä viljellään yleisesti puutarhoissa syötävien marjojensa vuoksi; joskus se esiintyy myös viljelyjäänteenä tai -karkulaisena. == Ulkonäkö ja koko == Kartanonpunaherukka on kesävihanta kahden metrin korkuiseksi kasvava yksikotinen pensas, jolla on kierteiset lehdet. Tertuissa kasvavat kukat ovat hyönteispölytteisiä, viisiteräisiä. Kukasta kypsyvä hedelmä on punainen pohjusmarja. == Kasvattaminen == Kartanonpunaherukkaa voi kasvattaa kosteutta pidättävässä, mutta hyvin kuivuvassa hiekka- tai savimaassa. Kasvi viihtyy parhaiten aurinkoisilla tai puolivarjoisilla kasvupaikoilla, mutta kestää myös täyttä varjoa; tällöin hedelmistä tosin tulee pienempiä. Kartanonpunaherukkaa voi lisätä pistokkaista tai siemenistä. Koska kyseessä on risteymälaji, siemenet itävät heikosti. == Lähteet == * Plants For A Future: Ribes x houghtonianum Jancz. Luokka:Herukat Luokka:Risteymät
Johannes Kristoffer Öhqvist

Johannes (Johan) Kristoffer Öhqvist (24. kesäkuuta 1831 Kuopio – 21. kesäkuuta 1883 Pietari) oli Inkerissä ja Pietarissa työskennellyt suomalainen pappi. Öhqvist syntyi kuopiolaisen nahkatehtailijan ja raatimiehen Olof Öhqvistin ja tämän ensimmäisen vaimon Anna Maria Alleniuksen perheeseen. Hän kävi Kuopion triviaalikoulun ja lukion ja valmistui ylioppilaaksi vuonna 1852. Öhqvist opiskeli teologiaa Helsingin yliopistossa ja hänet vihittiin papiksi Kuopiossa vuonna 1854. Öhqvist työskenteli kappalaisen apulaisena Leppävirralla ja siirtyi vuonna 1856 kirkkoherran apulaiseksi Inkerin Venjoelle. Hänet nimitettiin Tuutarin ja Hietamäen kirkkoherraksi vuonna 1862 ja Itä-Inkerin rovastiksi vuonna 1865. Öhqvististä tuli Pietarin suomalaisen seurakunnan kirkkoherra vuonna 1867. Hän toimi myös valtion lastenkotien suomalaisten lasten uskonnon opettajana. Öhqvist toimi aktiivisesti Pietarin suomalaisen seurakunnan kouluolojen parantamiseksi. Hän toimitti Pietarin Sunnuntailehteä ja Pietarin Viikko-Sanomia. Öhqvistin lapsia olivat lehdistöattašea ja professori Johannes Wilhelm Öhquist sekä toimittaja Alexander Öhquist. ==Lähteet== Luokka:Suomalaiset papit Luokka:Inkerin kirkon papit Luokka:Vuonna 1831 syntyneet Luokka:Vuonna 1883 kuolleet
Sheree J. Wilson

Sheree Julienne Wilson (s. 12. joulukuuta 1958 Rochester, Minnesota) on yhdysvaltalainen näyttelijä. == Ura == Sheree J. Wilson valmistui muotialalle. Hän päätyi erinäisten vaiheiden kautta esiintymään televisiomainoksiin ja tekemään mallin töitä. Draamanäyttelijänä Wilson debytoi 1980-luvun puolivälissä Sam Raimin komediaelokuvassa Crimewave. Wilsonin rooliluettelo alkoi karttua ripeään elokuva- ja televisiotehtävistä, hän näytteli muun muassa seksikomediassa Fraternity Vacation (1985) ja minisarjassa Kane & Abel (1985). Tuottaja Leonard Katzman vaikuttui Wilsonin tenhovoimasta ja ehdotti tälle roolia saippuaoopperasta Dallas. Wilson näytteli viiden tuotantokauden ajan April Stevensiä. April on teräväpäinen femme fatale -tyyppi, josta Wilson käytti luonnehdintaa “a bitch on wheels”. April menee naimisiin Dallasin hyveellisiin hahmoihin kuuluvan Bobby Ewingin kanssa ja on alati tukkanuottasilla J. R. Ewingin kanssa. April poistuu sarjasta kuoleman kautta. Wilson sai Soap Opera Digest -palkinnon parhaasta kuolinkohtauksesta. Syy lähtöön oli varsin proosallinen: Wilson oli raskaana. Wilson palasi näyttelijän työhön 1990-luvun alussa. Hän näytteli Chuck Norrisin tähdittämässä toimintasarjassa Walker, Texasista vuosina 1993–2001. Wilsonin roolina oli Alexandra Cahill; rooli on sarjan jokaisen tuotantokauden pääosia. Wilson palasi Alexin rooliin televisioelokuvassa Walker, Texas Ranger: Trial by Fire (2005). 2010-luvulla Wilsonin ura jatkui aktiivisena etenkin teatterielokuvissa. Hän näytteli muun muassa draamassa Easy Rider: The Ride Back (2012). Puheteatterissa Wilson on näytellyt naispääosaa komediassa Driving Miss Daisy. Hänen vastanäyttelijänään oli Walker, Texasista -sarjasta tuttu Clarence Gilyard. Sheree J. Wilson on menestynyt myös ratsastajana. ==Lähteet== Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Essam Sharaf

Essam Sharaf (s. 1952) on egyptiläinen poliitikko, joka oli Egyptin pääministeri maaliskuusta joulukuuhun vuonna 2011. Hän on saanut mainetta korruption vastustamisesta ja työläisten oikeuksien puolustamisesta. == Lähteet == Luokka:Egyptin pääministerit Luokka:Liikenneministerit Luokka:Vuonna 1952 syntyneet Luokka:Elävät henkilöt
Henri Blowitz

Henri Blowitz, alkujaan Heinrich Stephan Adolf Opper Blowitz (1825−1903) oli ranskalais-englantilainen sanomalehtimies, kotoisin Böömistä. Hän vietti nuoruudessaan kuljeksivaa elämää ja tuli 1874 The Timesin vakinaiseksi reportteriksi Pariisiin, jossa saavutti kuuluisuuden verrattomana tiedonhankkijana. Hänen suurin ansionsa oli taito pysyä läheisissä suhteissa merkitsevien henkilöiden kanssa. Hänen muistelmansa My memoirs (1903) herättivät ilmestyessään suurta huomiota.Biowitz, Heinrich Stephan Adolf Opper, Tietosanakirja osa 1, palsta 1095, Tietosanakirja Osakeyhtiö 1909 == Lähteet == ==Aiheesta muualla== Luokka:Ranskalaiset toimittajat Luokka:Englantilaiset toimittajat Luokka:Vuonna 1825 syntyneet Luokka:Vuonna 1903 kuolleet
Jääpallon Ruotsin 1.divisioonan kausi 1946

Jääpallon Ruotsin Division I:n kausi 1946 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1946 Ruotsin jääpallomestaruudesta. Lohkovoittajiksi selviytyivät Sandvikens AIK ja Västerås SK. Tukholmassa 3. maaliskuuta pelatussa toisessa loppuottelussa Sandvikens AIK voitti maalein 5-3. Ensimmäinen ottelu viikkoa aiemmin oli päättynyt samalla kentällä 0-0. ==Division I== === Pohjoinen === Joukkue O V T H Maalit P Sandvikens AIK 7 6 0 1 26 - 12 12 Skutskärs IF 7 4 2 1 20 - 8 10 Brobergs IF, Söderhamn 7 5 0 2 23 - 14 10 Edsbyns IF 7 3 1 3 17 - 15 7 Bollnäs GIF 7 3 1 3 18 - 20 7 Forsbacka IK 7 2 1 4 13 - 22 5 Hammarby IF, Tukholma 7 2 0 5 7 - 17 4 IFK Rättvik 7 0 1 6 12 - 28 1 === Etelä === Joukkue O V T H Maalit P Västerås SK 7 7 0 0 30 - 14 14 Nässjö IF 7 5 1 1 23 - 12 11 Slottsbrons IF 7 4 1 2 25 - 11 9 Örebro SK 7 4 1 2 19 - 11 9 Skoghalls IF 7 1 2 4 14 - 25 4 Reymersholms IK, Tukholma 7 0 3 4 13 - 22 3 IF Göta, Karlstad 7 1 1 5 10 - 20 3 IFK Uppsala 7 1 1 5 15 - 34 3 === Loppuottelu === 24.2.1946 Tukholma Joukkue #1 Tulos Joukkue #2 Sandvikens AIK 0-0 Västerås SK 3.3.1946 Tukholma (uusinta) Joukkue #1 Tulos Joukkue #2 Sandvikens AIK 5-3 Västerås SK ==Lopulliset sijoitukset== Sija Joukkue 1\. Sandvikens AIK 2\. Västerås SK ==Lähteet== * Tabeller och matcher 1930-2001 VSK ===Viitteet=== 1946 Luokka:Vuoden 1946 jääpallo
Samsung Galaxy Young 2

Samsung Galaxy Young 2 on Samsung Electronicsin kesäkuussa 2014 esittelemä ja lokakuussa julkaisema älypuhelin. == Tekniset tiedot == Galaxy Young 2:ssa on 3,5 tuuman TFT-näyttö 320 × 420 pikselin resoluutiolla ja 3,15 megapikselin takakamera. Puhelimessa on 1 300 milliampeeritunnin irrotettava litiumioniakku. Puhelimen kamerassa ei ole salamaa tai etukameraa, eikä puhelin tue 4G-yhteyksiä. Galaxy Young 2:n suorittimena toimii yksiytiminen ARM Cortex-A7, jonka taajuus on 1 GHz. Puhelin tukee enintään 32 gigatavun microSD-kortteja. == Lähteet == Galaxy Young 2 Luokka:Vuoden 2014 matkapuhelimet Luokka:Android-pohjaiset laitteet Luokka:Kosketusnäytölliset älypuhelimet
Péter Bod

Péter Bod (1712−1769) oli unkarilainen reformoitu pappi, kirkko- ja kirjallisuushistorioitsija. Hänen monilukuisista julkaisuistaan merkittävimpiä on Magyar Athenás (1767), joka sisältää aakkosjärjestyksessä 485 unkarilaisen kirjailijan elämäkerrat, sekä Historia Hungarorum Ecclesiastica, inde ab exordio Novi Testamenti ad nostra usque tempora, joka vasta Leydenin professorin E. W. L. Rauwenhoffin ja hänen kuoltuaan professori J. F. Prinsin toimesta tuli julkisuuteen (I−III, 1888−1899). Bodin jälkeenjättämiä tärkeistä käsikirjoituksia on esimerkki latinaksi kirjoitettu esitys "székely- unkarilaisten maasta".Bod, Péter, Tietosanakirja osa 1, palsta 1105, Tietosanakirja Osakeyhtiö 1909 == Lähteet == ==Aiheesta muualla== Luokka:Unkarilaiset papit Luokka:Unkarilaiset tieteilijät Luokka:Vuonna 1712 syntyneet Luokka:Vuonna 1769 kuolleet
Jääpallon Ruotsin 1.divisioonan kausi 1947

Jääpallon Ruotsin Division I:n kausi 1947 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1947 Ruotsin jääpallomestaruudesta. Lohkovoittajiksi selviytyivät Brobergs IF, Söderhamn ja Västerås SK. Tukholmassa 16. helmikuuta pelatussa loppuottelussa Brobergs IF voitti maalein 4-2. ==Division I== === Pohjoinen === Joukkue O V T H Maalit P Brobergs IF 7 5 1 1 23 - 13 11 Skutskärs IF 7 5 1 1 15 - 9 11 Sandvikens AIK 7 3 2 2 26 - 16 8 Edsbyns IF 7 3 2 2 11 - 13 8 IK Huge, Gävle 7 3 1 3 21 - 23 7 Bollnäs GIF 7 1 3 3 12 - 16 5 Råsunda IS, Solna 7 2 1 4 11 - 20 5 Forsbacka IK 7 0 1 6 13 - 22 1 === Etelä === Joukkue O V T H Maalit P Västerås SK 7 7 0 0 34 - 8 14 Örebro SK 7 5 1 1 29 - 14 11 Nässjö IF 7 4 1 2 24 - 21 9 Slottsbrons IF 7 4 0 3 22 - 19 8 Reymersholms IK, Tukholma 7 3 1 3 19 - 18 7 IFK Askersund 7 2 0 5 18 - 35 4 Skoghalls IF 7 1 0 6 21 - 35 3 Falu BS 7 0 1 6 9 - 26 1 === Loppuottelu === 16.2.1947 Tukholma Joukkue #1 Tulos Joukkue #2 Brobergs IF 4-2 Västerås SK ==Lopulliset sijoitukset== Sija Joukkue 1\. Brobergs IF 2\. Västerås SK ==Lähteet== * Tabeller och matcher 1930-2001 VSK ===Viitteet=== 1947 Luokka:Vuoden 1947 jääpallo
IPhone 8

iPhone 8 on Applen syyskuussa 2017 julkaisema älypuhelin, joka julkaistiin yhtä aikaa iPhone X:n kanssa. iPhone 8 tuli myyntiin iOS 11 -käyttöjärjestelmällä, mutta se on päivitettävissä iOS 16:een. Puhelimessa on 12 megapikselin takakamera f/1.8 valotusaukolla, seitsemän megapikselin etukamera f/2.2 valotusaukolla, 4,7 tuuman näyttö ja Apple A11 -prosessori. Tallennustilaa on joko 64 tai 256 gigatavua ja keskusmuistia kaksi gigatavua. Puhelimessa on litiumioniakku, jonka kapasiteetti on 1 821 milliampeerituntia. iPhone 8:ssa on Touch ID -sormenjälkitunnistus. Puhelimen IP-luokitus on 67 ja se on pölyn- ja vedenkestävä. == iPhone 8 Plus == iPhone 8 Plus on paranneltu versio iPhone 8:sta, joka julkaistiin vuonna 2017 samalla iPhone X:n ja iPhone 8:n kanssa. Puhelimessa on kaksi 12 megapikselin takakameraa sekä seitsemän megapikselin etukamera. === Erot iPhone 8:aan === iPhone 8:ssa on pienempi 4,7 tuuman näyttö, Plus-mallissa 5,5 tuuman. Molemmat ovat Retina-näyttöjä. iPhone 8 Plus -puhelimessa on korkeampi resoluutio. iPhone 8:n näytön resoluutio on 1 334 × 750, Plussan 1 920 × 1 080. iPhone 8:ssa on yksi takakamera, Plussassa kaksi. Kaikki ovat 12 megapikselin kameroita. == Lähteet == Luokka:Vuoden 2017 matkapuhelimet Luokka:Applen matkapuhelimet Luokka:iOS-pohjaiset laitteet
Jääpallon Ruotsin 1.divisioonan kausi 1948

Jääpallon Ruotsin Division I:n kausi 1948 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1948 Ruotsin jääpallomestaruudesta. Lohkovoittajiksi selviytyivät Västerås SK ja Brobergs IF, Söderhamn. Tukholmassa 22. helmikuuta pelatussa loppuottelussa Västerås SK voitti maalein 4-1. ==Division I== === Pohjoinen === Joukkue O V T H Maalit P Brobergs IF, Söderhamn 7 4 3 0 18 - 6 11 Edsbyns IF 7 3 4 0 17 - 9 10 Sandvikens AIK 7 3 2 2 19 - 14 8 Skutskärs IF 7 3 1 3 21 - 12 7 IK Huge, Gävle 7 2 3 2 18 - 17 7 Bollnäs GIF 7 2 3 2 8 - 15 7 IF Vesta, Uppsala 7 1 1 5 12 - 25 3 Sundbybergs IK 7 0 3 4 10 - 25 3 === Etelä === Joukkue O V T H Maalit P Västerås SK 7 5 1 1 28 - 14 11 Slottsbrons IF 7 5 0 2 24 - 17 10 Örebro SK 7 4 0 3 29 - 20 8 Katrineholms SK 7 3 1 3 18 - 17 7 Nässjö IF 7 3 0 4 27 - 23 6 IF Göta, Karlstad 7 2 2 3 11 - 15 6 IFK Askersund 7 2 1 4 15 - 22 5 Reymersholms IK, Tukholma 7 1 1 5 18 - 42 3 === Loppuottelu === 22.2.1947 Tukholma Joukkue #1 Tulos Joukkue #2 Västerås SK 4-1 Brobergs IF ==Lopulliset sijoitukset== Sija Joukkue 1\. Västerås SK 2\. Brobergs IF ==Lähteet== * Tabeller och matcher 1930-2001 VSK ===Viitteet=== 1948 Luokka:Vuoden 1948 jääpallo
Ding ding dong

Ding ding dong on Litku Klemetin vuoden 2019 lokakuussa julkaistu albumi. Levyn teemana on Hullu-Sanna, joka on Astropoliksen metsistä tullut hahmo, joka on kaikille muukalainen. Kaksi Helsingin Sanomien kriitikkoa piti levyä vuoden parhaimpiin kuuluvana. Soundin toimittajat valitsivat sen vuoden parhaaksi suomalaiseksi albumiksi. == Kappaleet == == Tekijät == * Litku Klemetti - lauluääni, sähköurut, syntetisaattori, sähköpiano, piano, balalaikka * Aleksi - sähkökitara, taustalaulu * Sammy - rummut, taustalaulu * Pekka - sähkökitara, akustinen kitara * Juho - sähköbasso ===Lisäksi=== * Ester Nuori Leppä - puheääni, taustalaulu * Laura - taustalaulu * Emilia - taustalaulu == Video kappaleeseen "Keijukaisvalssi" == Kappaleeseen "Keijukaisvalssi" on tehty musiikkivideo. Videolla Klemetti kokeilee erilaisia asuja ja tulee aina pukukopista, kunnes yhtyetovereiden reaktio on selkeän myönteinen. Videon alkuosassa tuijotetaan peiliin ja seistään ulkona hämärässä. Sitten Litku tuupertuu juostuaan tarpeeksi ja yhtyetoverit tarjoavat hänelle viiniä, joka ei kuitenkaan kelpaa. Videon loppuosassa, kappaleen aluksi instrumentaalisen rakenneosion saadessa lyriikat, juostaan kaupungilla muiden ihmisten kanssa epämääräisesti. == Arvostelut == * Desibeli.net: Litku Klemetti: Ding ding dong Viitattu 27.10.2022. * Soundi: Arvio: Litku Klemetin Ding ding dong on upea levy, joka kätkee sisäänsä raadollisen tarinan Viitattu 27.10.2022. == Lähteet == Luokka:Vuoden 2019 albumit Luokka:Litku Klemetin albumit
Katō (Hyōgo)

Katō () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin eteläosassa. Pohjoisessa ja idässä kaupungin alue ulottuu Chūgokuvuorille, länsiosien alluviaalitasangon läpi virtaa Kakojoki. Katōssa on 40 348 asukasta (tammikuussa 2020) ja sen pinta-ala on 157,55 neliökilometriä. Katō on kaupunkina suhteellisen nuori: se perustettiin vuonna 2006 liittämällä yhteen kolme entisen Katōn piirikunnan maaseutukaupunkia, Takino, Tōjō ja Yashiro. Kaupungin ydinaluetta on Yashiro, joka kehittyi historiallisesti jo 700-luvun alussa perustetun Sahon pyhäkön portineduskaupunkina. Edo-kaudella se oli paikallinen hallinnollinen ja taloudellinen keskus. 1500-luvun lopulta lähtien Kakojoen vesiliikenne muodosti tärkeän kauppareitin, jota pitkin kuljetettiin tavaraa rannikon Takasagoon. Nykyisin merkittäviä elinkeinoja ovat esimerkiksi riisin, viinirypäleiden, mansikoiden ja kastanjoiden viljely. Kaupunkiin on sijoittunut myös elektroniikka- ja elintarviketeollisuutta sekä kalastuskoukkujen ja koinobori-tuulipussien valmistusta. Sen itäosien kukkulaisille alueille on rakennettu useita golfkenttiä. Kaupungissa toimii Hyōgon kasvatustieteellinen yliopisto. Katōn rakennettuun kulttuuriperintöön kuuluvat Sahon pyhäkön lisäksi muun muassa vanha Chōkō-jin temppeli, jonka päähalli on yksi Japanin kansallisaarteista, Kannōn välikohtauksen ja Ōnin- sodan näyttämönä toiminut Kōmyō-ji sekä Kiyomizu-dera, yksi Saigokun pyhiinvaellusreitin temppeleistä. Sumiyoshin pyhäkön päähalli on valittu tärkeäksi kulttuuriomaisuudeksi, ja pyhäkkö on säilyttänyt keskiaikaisen dengaku-juhlaperinteen. Eräs luonnonnähtävyys on Tōjōjärvi retkeilyalueineen kaupungin itäosassa. Katōta palvelee JR Nishi-Nihonin Kakogawa-linja. == Kuvia == Tiedosto:140412 Kiyomizu-dera Kato Hyogo pref Japan01s3.jpg|Kiyomizu-dera Tiedosto:佛教之王堂 落慶法要お練（山門）.jpg|Bukkyō no Ōdō Tiedosto:2016-11-25 Yashiro forest park,やしろの森公園 母屋DSCF5976.jpg|Yashiron metsäpuistoa Tiedosto:Taki station Ju10 14.JPG|Takin rautatieasema Tiedosto:Kato city center area Aerial photograph.1985.jpg|Katōn aluetta vuoden 1985 ilmakuvassa == Lähteet == == Aiheesta muualla == * Kaupungin internetsivut Luokka:Hyōgon prefektuurin kaupungit
Jääpallon Ruotsin 1.divisioonan kausi 1949

Jääpallon Ruotsin Division I:n kausi 1949 pelattiin kahdessa kahdeksan joukkueen lohkossa, joiden voittajat pelasivat loppuottelun vuoden 1949 Ruotsin jääpallomestaruudesta. Lohkovoittajiksi selviytyivät Nässjö IF ja Edsbyns IF. Jääpallofinaali jouduttiin pelaamaan poikkeuksellisesti huonojen jääolosuhteiden vuoksi Tukholman ulkopuolella Smålannissa Eksjön läheisyydessä Perstorpsgölenissä 27. helmikuuta. Loppuottelussa olivat vastakkain Nässjö IF ja Edsbyns IF. Nässjö voitti ottelun suurinumeroisesti 7-1. ==Division I== === Pohjoinen === Joukkue O V T H Maalit P Edsbyns IF 7 4 2 1 21 - 13 10 Bollnäs GIF 7 4 2 1 17 - 10 10 Brobergs IF, Söderhamn 7 4 1 2 21 - 10 9 IFK Rättvik 7 3 2 2 17 - 18 8 Sandvikens AIK 7 3 1 3 19 - 13 7 Västanfors IF 7 2 1 4 11 - 22 5 Skutskärs IF 7 2 0 5 13 - 21 4 IK Huge, Gävle 7 1 1 5 15 - 27 3 === Etelä === Joukkue O V T H Maalit P Nässjö IF 7 6 0 1 30 - 12 12 IF Göta, Karlstad 7 4 2 1 17 - 10 10 Västerås SK 7 4 1 2 21 - 17 9 Slottsbrons IF 7 3 2 2 20 - 15 8 Katrineholms SK 7 3 1 3 19 - 14 7 Örebro SK 7 3 1 3 20 - 17 7 Hammarby IF, Tukholma 7 1 1 5 11 - 28 3 BK Derby, Linköping 7 0 0 7 4 - 29 0 === Loppuottelu === 27.2.1949 Eksjö, Perstorpsgölen 14 809 katsojaa Joukkue #1 Tulos Joukkue #2 Nässjö IF 7-1 Edsbyns IF ==Lopulliset sijoitukset== Sija Joukkue 1\. Nässjö IF 2\. Edsbyns IF ==Lähteet== * Tabeller och matcher 1930-2001 VSK ===Viitteet=== 1949 Luokka:Vuoden 1949 jääpallo
Aloys Jeremias Piispanen

Aloys Jeremias Piispanen (24. syyskuuta 1832 Lappeenranta – 12. huhtikuuta 1909 Tuutari) oli Pietarissa ja Inkerinmaalla työskennellyt suomalainen pappi. Piispanen syntyi toimitusvouti Jeremias Piispasen ja Anna Elisabet Dalinin perheeseen. Hän pääsi ylioppilaaksi vuonna 1855 ja hänet vihittiin papiksi vuonna 1857. Piispanen työskenteli kirkkoherran apulaisena Orimattilassa ja Kaukolassa ja siirtyi vuonna 1863 Pietariin. Hän työskenteli Tuutarin ja Hietamäen kirkkoherrana vuodesta 1879 aina kuolemaansa saakka. Piispanen oli innokas kirkkolaulun harrastaja ja hän perusti Inkerin ensimmäisen lauluseuran tultuaan Markkovan ja Järvisaaren papiksi vuonna 1865. Hän toimi Pietarin suomenkielisten sanomalehtien toimittajana ja julkaisi runoja ja suomennoksia nimimerkillä A. J. P. ==Lähteet== Luokka:Suomalaiset papit Luokka:Inkerin kirkon papit Luokka:Suomalaiset toimittajat Luokka:Vuonna 1832 syntyneet Luokka:Vuonna 1909 kuolleet
Pohjoismaiden maantiede

Pohjoismaiden maantiede on vaihtelevaa, ja sitä käsitellään maantieteessä yhtenäisenä alueena pikemmin kulttuurihistoriallisista kuin puhtaasti luonnonmaantieteellisistä syistä; alueen valtiot eli Pohjoismaat muodostavat omankaltaisensa valtioiden joukon. Pääosan Pohjoismaista muodostaa Fennoskandia, johon kuuluvat Suomi sekä Skandinavian niemimaan Ruotsi ja Norja. Fennoskandian geologiaa hallitsee vanhasta peruskalliosta muodostuva Fennoskandian kilpi. Nuorempia sedimenttikiviä on Fennoskandian kilven reunoilla kuten Ruotsiin kuuluvissa Gotlannin ja Öölannin saarilla samoin kuin Pohjoismaiden naapurina etelässä olevassa Virossa. Karjalan kannaksella Suomen kaakkoispuolella samoin kuin Tanskassa on jääkauden kasaamina runsaasti irtaimia maalajeja kallioperän päällä. Norjan ja Ruotsin rajalla sijaitsee vuoristo Skandit, joka ylettyy Suomeenkin asti ja sen korkein kohta on yli 2 kilometriä merenpinnan yläpuolella. Norja on hyvin vuoristoinen maa. Vuoristoisen Norjan vastaisen rajan lisäksi Ruotsissa on laaja tasaisempi alue. Suomi on tasainen maa lukuun ottamatta Pohjois-Suomea. Suomen korkein vuori, Halti, sijaitsee Skandeilla. Tanskassa on hyvin tasaista, korkein kohta on vain noin 173 metrin korkeudessa. Islanti, Euroopan toiseksi suurin saari ja Pohjoismaiden suurin (jos Grönlantia ei lasketa), on vuoristoisempi kuin Tanska tai Suomi, sen korkein kohta on 2 199 metrin korkeudessa. Islannissa on myös paljon tulivuoria ja jäätiköitä. ==Kirjallisuutta== * == Lähteet == *
Hersey Hawkins

Hersey R. Hawkins Jr. (s. 29. syyskuuta 1966 Chicago, Illinois) on yhdysvaltalainen koripalloilija. Hän pelasi heittävänä takamiehenä NBA:ssa 13 kautta ja saavutti olympialaisissa pronssia. Los Angeles Clippers varasi Hawkinsin NBA:han kuudennella varausvuorolla vuoden 1988 varaustilaisuudessa mutta myi hänet saman tien Philadelphia 76ersille. Hawkins edusti NBA:ssa Philadelphia 76ersin lisäksi Charlotte Hornetsia, Seattle SuperSonicsia ja Chicago Bullsia sekä viimeisellä kaudellaan 2000–2001 uudelleen Charlotte Hornetsia. Hän pelasi NBA:ssa kaikkiaan 983 runkosarjaottelua ja kahdeksana kautena yhteensä 74 pudotuspeliä. Runkosarjassa hän teki ottelua kohden 14,7 pistettä, otti 3,6 levypalloa ja antoi 2,9 koriin johtanutta syöttöä. Pudotuspeleissä hänen tilastolukemansa olivat 14,1 pistettä, 3,9 levypalloa ja 2,6 syöttöä. Hawkins saavutti olympiapronssia Soulin kisoissa 1988 joukkueen hävittyä välierissä Neuvostoliitolle. Hawkins pelasi turnauksessa vain neljä alkulohko-ottelua, joista Espanjaa ja Kanadaa vastaan hän teki 13 pistettä. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiamitalistit Luokka:Vuonna 1966 syntyneet Luokka:Elävät henkilöt
Jeff Grayer

Jeffrey "Jeff" Grayer (s. 17. joulukuuta 1965 Flint, Michigan) on yhdysvaltalainen koripalloilija. Hän pelasi pienenä laitahyökkääjänä ja heittävänä takamiehenä NBA:ssa yhdeksän kautta ja saavutti olympialaisissa pronssia. Milwaukee Bucks varasi Grayerin NBA:han 13. varausvuorolla vuoden 1988 varaustilaisuudessa. Grayer edusti NBA:ssa Milwaukee Bucksin lisäksi Golden State Warriorsia, Philadelphia 76ersia, Sacramento Kingsia, Charlotte Hornetsia sekä viimeisen kautensa 1997–1998 lopulla uudelleen Golden State Warriorsia. Hän pelasi NBA:ssa kaikkiaan 438 runkosarjaottelua ja kolmena kautena yhteensä kymmenen pudotuspeliä. Runkosarjassa hän teki ottelua kohden 7,4 pistettä, otti 3,0 levypalloa ja antoi 1,4 koriin johtanutta syöttöä. Pudotuspeleissä hänen tilastolukemansa olivat 3,9 pistettä, 1,4 levypalloa ja 0,8 syöttöä. Grayer saavutti olympiapronssia Soulin kisoissa 1988 joukkueen hävittyä välierissä Neuvostoliitolle. Hän pelasi turnauksessa joukkueensa kaikki kahdeksan ottelua, ja alkulohko-ottelussa Kiinaa vastaan hän teki 12 pistettä ja otti kahdeksan levypalloa. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiamitalistit Luokka:Vuonna 1965 syntyneet Luokka:Elävät henkilöt
Willie Anderson (koripalloilija)

Willie Lloyd Anderson Jr. (s. 8. tammikuuta 1967 Greenville, Etelä-Carolina) on yhdysvaltalainen koripalloilija. Hän pelasi pienenä laitahyökkääjänä ja heittävänä takamiehenä NBA:ssa yhdeksän kautta ja saavutti olympialaisissa pronssia. San Antonio Spurs varasi Grayerin NBA:han kymmenennellä varausvuorolla vuoden 1988 varaustilaisuudessa. == Lähteet == Luokka:Yhdysvaltalaiset koripalloilijat Luokka:Yhdysvaltalaiset olympiamitalistit Luokka:Vuonna 1967 syntyneet Luokka:Elävät henkilöt
Pinarayi Vijayan

Pinarayi Vijayan (s. 24. toukokuuta 1945) on intialainen poliitikko, joka on toiminut Keralan pääministerinä vuodesta 2016 alkaen. Hän edustaa Intian marxilaista kommunistipuoluetta. Vijayan aloitti poliittisen uransa osallistumalla opiskelijapolitiikkaan kommunistisen Kerala Students’ Federation -opiskelijajärjestön riveistä. Vuonna 1964 hänet nimitettiin opiskelijajärjestön Kannurin piirikunnasta vastaavaksi pääsihteeriksi. Lainsäätäjäksi Keralan osavaltioparlamenttiin hänet valittiin ensimmäisen kerran vuonna 1970. Hänet pidätettiin Indira Gandhin julistaman kansallisen hätätilan (1975–1977) aikana, jolloin hän oli vankilassa 18 kuukautta. Vuonna 1996 hän aloitti E. K. Nayanarin osavaltiohallituksen sähköministerinä. Kaksi vuotta myöhemmin hänet valittiin johtamaan puolueensa Keralan osastoa, entisen Keralan osavaltiosihteeri Chadayan Govindan kuoltua. Keralan sähköministerinä Vijayan muistetaan siitä, että hän onnistui, kaksi vuotta kestäneellä kaudellaan, ratkaisemaan yhden pahimmista osavaltiota koetelleista sähkökatkoksista. Vijayan nimitettiin puolueensa politbyroon jäseneksi vuonna 2002. Hänet äänestettiin toistuvasti jatkamaan puolueensa Keralan osavaltiosihteerinä, kunnes hän antoi vuonna 2015 Kodiyeri Balakrishnan ottaa paikkansa. Vuonna 2016 marxilainen kommunistipuolue voitti Keralan osavaltiovaalit saaden 91 paikkaa 140-paikkaisessa osavaltioparlamentissa. Puolue valitsi Vijayanista seuraavan pääministerin vaikka entinen osavaltiopääministeri V. S. Achuthanandan oli näkyvämmässä asemassa puolueen vaalikampanjassa. ==Lähteet== ==Aiheesta muualla== Luokka:Keralan pääministerit Luokka:Vuonna 1945 syntyneet Luokka:Elävät henkilöt
Hyundai Xcent

Hyundai Xcent on Hyundain vuosina 2014–2020 valmistama pieni sedan-korinen automalli, joka perustuu tekniikaltaan toisen sukupolven Hyundai i10:een. Meksikossa sitä myytiin nimellä Hyundai Grand i10 Sedan. Mallin seuraajaksi tuli Hyundai Aura. Keväällä 2017 uudistettiin auton keulan ilmettä sekä takavaloja. == Lähteet == == Aiheesta muualla == Xcent Luokka:B-segmentin autot Luokka:2010-luvun autot Luokka:2020-luvun autot
Pyhän Scholastican päivän mellakka

Pyhän Scholastican päivän mellakka oli Englannin Oxfordissa pyhän Scholastican muistopäivänä 10. helmikuuta 1355 puhjennut mellakka. Se sai alkunsa, kun Swindlestock Tavernin asiakkaana olleet Oxfordin yliopiston opiskelijat valittivat tavernan pitäjälle heille tarjoillun viinin laadusta. Opiskelijat alkoivat riidellä hänen kanssaan, ja tilanne kehittyi käsirysyksi, johon liittyi tavernan asiakkaita sekä opiskelijoiden että tavernan pitäjän puolelle. Tappelun kasvaessa kaupunkilaiset soittivat kirkonkelloja kutsuakseen paikalle lisäjoukkoja, ja opiskelijat kutsuivat vastaavasti omiaan paikalle yliopiston kirkon kelloilla. Yhteenotto kasvoi pian mellakaksi, jossa yliopistolaiset ja kaupunkilaiset tappelivat keskenään, osa jousin ja nuolin aseistautuneina. Mellakointi jatkui seuraavanakin päivänä. Kaupunginkirjojen mukaan opiskelijat tukkivat kaupungin portit ja riehuivat polttaen taloja, kun taas yliopiston tietojen mukaan 80 kaupunkilaisen joukko hyökkäsi provosoimatta opiskelijoiden kimppuun. Iltapäivästä kaupunkiin saapui lähiseuduilta koottu 2 000 miehen joukko auttamaan kaupunkilaisia. Seuraavien 36 tunnin aikana kaupunkilaiset hyökkäsivät noin 20 yliopiston rakennukseen tappaen opiskelijoita. Mellakat loppuivat lopulta kolmantena päivänä, 12. helmikuuta. Niissä kuoli 63 opiskelijaa ja noin 30 kaupunkilaista. Pyhän Scholastican päivän mellakka oli huipentuma yliopiston ja kaupunkilaisten väliselle jännitteelle, joka oli saanut alkunsa ilmeisesti vuonna 1209, kun kaksi tiettävästi syytöntä opiskelijaa oli lynkattu murhasta. Kaupungin tästä saamien rangaistusten myötä yliopisto oli monin tavoin itse kaupunkia paremmassa asemassa, mikä aiheutti närää kaupunkilaisten keskuudessa. Mellakoiden jälkeen yliopistolle myönnettiin taas lisää etuuksia. Lisäksi määrättiin, että 63 kaupunkilaisen, mukaan lukien pormestari, tulee joka vuosi osallistua pyhän Scholastican päivän jumalanpalvelukseen yliopistolla ja maksaa sakkoa pennin kukin. Tapa jatkui vuoteen 1825 saakka. Vihanpito kaupunkilaisten ja yliopiston välillä jatkui 1900-luvulle asti johtaen yhteenottoihin, jotka vaativat pahimmillaan armeijan väliintuloa. == Lähteet == Luokka:1350-luku Luokka:Mielenosoitukset ja levottomuudet Yhdistyneessä kuningaskunnassa Luokka:Englannin keskiaika Luokka:Oxfordin historia
Mazda CX-3

Mazda CX-3 on Mazdan vuodesta 2014 lähtien valmistama pieni crossover- tyyppinen automalli, joka perustuu tekniikaltaan Mazda2:een. Se esiteltiin Los Angelesin autonäyttelyssä marraskuussa 2014. CX-3 sijoittuu mallistossa suuremman CX-30:n alapuolelle. Vuoden 2015 Euro NCAP -kolaritestistä CX-3 sai tulokseksi neljä tähteä viidestä. Vuonna 2018 etupuskuria ja LED-takavaloja muotoiltiin uudelleen. == Lähteet == == Aiheesta muualla == CX-3 Luokka:J-segmentin autot Luokka:2010-luvun autot Luokka:2020-luvun autot
Mazda BT-50

Mazda BT-50 on Mazdan vuodesta 2006 lähtien valmistama lava-automalli, joka korvasi Mazda B-sarjan. Se jakaa suuren osan tekniikastaan Ford Rangerin kanssa. == Mazda BT-50 J97M (2006–2011) == Ensimmäisen sukupolven BT-50 esiteltiin Bangkokin autonäyttelyssä maaliskuussa 2006. Sen tekniikkaan perustuu toisen sukupolven Ford Ranger. == Mazda BT-50 UP/UR (2010–) == Toisen sukupolven BT-50 esiteltiin Sydneyn autonäyttelyssä lokakuussa 2010. Tällä kertaa se perustuu alustaltaan ja tekniikaltaan kolmannen sukupolven Ford Rangeriin, joka on Fordin australialaisen suunnitteluosaston kehittämä. Vuonna 2015 malli koki pienen uudistuksen, jonka yhteydessä sen koritunnukseksi vaihtui UR. Toinen, perusteellisempi facelift tuli vuonna 2018 lähinnä auton keulaosaan. == Lähteet == == Aiheesta muualla == BT-50 Luokka:Lava-autot Luokka:2000-vuosikymmenen autot Luokka:2010-luvun autot Luokka:2020-luvun autot